CELEX: 52021PC0014
Language: lv
Date: 2021-01-20
Title: Priekšlikums PADOMES ĪSTENOŠANAS LĒMUMS, ar kuru groza Padomes Īstenošanas lēmumu (ES) 2017/563, ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 20.1.2021
            COM(2021) 14 final
            2021/0006(NLE)
            Priekšlikums
            PADOMES ĪSTENOŠANAS LĒMUMS, 
            ar kuru groza Padomes Īstenošanas lēmumu (ES) 2017/563, ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu 
            
               
         
         
            
               PASKAIDROJUMA RAKSTS
            
            
               Saskaņā ar 395. panta 1. punktu Padomes Direktīvā 2006/112/EK (2006. gada 28. novembris) par kopējo pievienotās vērtības nodokļa sistēmu
                  1
                (“PVN direktīva”) Padome pēc Komisijas priekšlikuma ar vienprātīgu lēmumu jebkurai dalībvalstij var atļaut piemērot īpašus pasākumus, ar kuriem atkāpjas no minētās direktīvas noteikumiem, nolūkā vienkāršot PVN iekasēšanas procedūru vai nepieļaut noteiktu veidu nodokļa nemaksāšanu vai izvairīšanos no nodokļa maksāšanas.
            
            
               Vēstulē, kas Komisijā reģistrēta 2020. gada 9. oktobrī, Igaunija lūdza atļauju arī turpmāk, proti, līdz 2024. gada 31. decembrim, piemērot pasākumu, ar ko atkāpjas no PVN direktīvas 287. panta un kas ļauj Igaunijai atbrīvot no PVN tos nodokļa maksātājus, kuru gada apgrozījums nepārsniedz 40 000 EUR.
            
            
               Saskaņā ar PVN direktīvas 395. panta 2. punktu Komisija 2020. gada 15. oktobra vēstulē informēja pārējās dalībvalstis par Igaunijas pieprasījumu. Ar 2020. gada 19. oktobra vēstuli Komisija paziņoja Igaunijai, ka tās rīcībā ir visa vajadzīgā informācija, lai izvērtētu pieprasījumu.
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  PVN direktīvas XII sadaļas 1. nodaļā dalībvalstīm ir paredzēta iespēja piemērot īpašus režīmus mazajiem uzņēmumiem, kas ietver iespēju atbrīvot no nodokļa tādus nodokļa maksātājus, kuru gada apgrozījums ir mazāks par konkrētu summu. Šis atbrīvojums nozīmē, ka nodokļa maksātājam par viņa veiktu preču piegādi un sniegtajiem pakalpojumiem nav jāiekasē PVN, kā rezultātā nodokļa maksātājs nevar atskaitīt priekšnodokli.
               
               
                  Saskaņā ar PVN Direktīvas 287. panta 8. punktu Igaunija var piešķirt atbrīvojumu no PVN tiem nodokļa maksātājiem, kuru gada apgrozījums nepārsniedz 16 000 EUR ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
               
               
                  Ar Padomes Īstenošanas lēmumu (ES) 2017/563
                     2
                   Igaunijai tika atļauts palielināt robežvērtību attiecībā uz nodokļa maksātājiem, kuru gada apgrozījums nepārsniedz 40 000 EUR. Saskaņā ar īstenošanas lēmumu Igaunija atkāpes pasākumu var piemērot no 2018. gada 1. janvāra līdz 2020. gada 31. decembrim.
               
               
                  Īpašā procedūra mazajiem uzņēmumiem ir grozīta ar Padomes Direktīvu (ES) 2020/285
                     3
                  , kas stājas spēkā 2025. gada 1. janvārī. Igaunija pieprasīja pagarināt atkāpes pasākuma piemērošanas termiņu līdz 2024. gada 31. decembrim. Jaunā robežvērtība, sākot no 2025. gada 1. janvāra, saskaņā ar PVN direktīvas 284. pantu ir 85 000 EUR. Tādējādi Igaunijas mazajiem uzņēmumiem noteiktā robežvērtība 40 000 EUR apmērā atbilst jaunajam noteikumam.
               
               
                  Robežvērtības saglabāšana, reģistrējoties kā nodokļa maksātājam, ļauj personām, kuru ar nodokli apliekamais apgrozījums ir no 16 001 EUR līdz 40 000 EUR, saglabāt mazāku administratīvo slogu, būtiski neietekmējot kopējos pievienotās vērtības nodokļa (PVN) ieņēmumus. Nedaudz samazinās arī nodokļu administrācijas darba slodze. Nodokļa maksātājiem šis atkāpes pasākums joprojām ir brīvprātīgs.
               
            
            
               Atkāpes pasākums, ar ko vienkāršo mazo uzņēmēju pienākumus, atbilst Eiropas Savienības noteiktajiem mērķiem attiecībā uz mazajiem uzņēmumiem.
            
            
               
                  Pasākuma piemērošana būtiski neietekmē galapatēriņa posmā iekasēto PVN ieņēmumu kopsummu. Valsts ieņēmumos iemaksātā PVN samazinājums pasākuma rezultātā ir 15,6 miljoni EUR gadā, kas veido 0,6 % no kopējiem pievienotās vērtības nodokļa ieņēmumiem.
               
               
                  Atkāpes pasākums neietekmē Savienības pašu no PVN iegūtos resursus, jo Igaunija aprēķinās kompensāciju saskaņā ar Padomes Regulas (EEK, Euratom) Nr. 1553/89 6. pantu.
               
               
                  Tādēļ ir lietderīgi atļaut Igaunijas Republikai piemērot atkāpes pasākumu līdz 2024. gada 31. decembrim. 
               
            
            
               •Atbilstība pašreizējiem noteikumiem konkrētajā politikas jomā
            
            
               
                  Atkāpes pasākums ir saskaņā ar Direktīvas (ES) 2020/285, ar kuru groza PVN direktīvas 281.–294. pantu par īpašo režīmu mazajiem uzņēmumiem, pamatdomu, kas izrietēja no rīcības plāna PVN jomā
                     4
                  , un tā mērķis ir izveidot modernu un vienkāršotu režīmu šiem uzņēmumiem. Jo īpaši tā mērķis ir samazināt PVN atbilstības izmaksas un konkurences izkropļojumus gan vietējā, gan ES līmenī, mazināt robežvērtības negatīvo ietekmi un atvieglot uzņēmumiem atbilstības nodrošināšanu un nodokļu administrāciju veikto uzraudzību.
               
               
                  Turklāt 40 000 EUR robežvērtība ir atbilstīga Direktīvai (ES) 2020/285, jo saskaņā ar to dalībvalstis var noteikt gada apgrozījuma robežvērtību atbrīvojumam no PVN, kura nepārsniedz 85 000 EUR (vai līdzvērtīgu summu valsts valūtā).
               
               
                  Citām dalībvalstīm ir piešķirtas līdzīgas atkāpes ar mērķi atbrīvot no PVN nodokļa tos nodokļa maksātājus, kuru gada apgrozījums ir mazāks par noteiktu robežvērtību, kā tas paredzēts PVN direktīvas 285. un 287. pantā. Nīderlandei
                     5
                   noteiktā robežvērtība ir 25 000 EUR, Itālijai
                     6
                   – 30 000 EUR, Luksemburgai
                     7
                   – 35 000 EUR, Latvijai
                     8
                   un Polijai
                     9
                   noteiktā robežvērtība ir 40 000 EUR, Lietuvai
                     10
                   – 55 000 EUR Horvātijai
                     11
                   – 45 000 EUR un Maltai
                     12
                   – 20 000 EUR, Ungārijai
                     13
                   – 48 000 EUR, Slovēnijai
                     14
                   – 50 000 EUR un Rumānijai
                     15
                   – 88 500 EUR.
               
            
         
         
            
               
                  Kā jau minēts, atkāpēm no PVN direktīvas vienmēr vajadzētu būt ar noteiktu beigu termiņu, lai varētu novērtēt to ietekmi. 2024. gada 31. decembra noteikšana par atkāpes pasākuma termiņa beigām, kā to pieprasīja Igaunijas Republika, ir saskaņota ar prasībām jaunajā Direktīvā (ES) 2020/285 par vienkāršākiem PVN noteikumiem maziem un vidējiem uzņēmumiem. Minētajā direktīvā ir paredzēts, ka dalībvalstīm valsts noteikumi, kuri tām ir jāpieņem, lai izpildītu direktīvas prasības, būs jāpiemēro no 2025. gada 1. janvāra.
               
               
                  Tādējādi ierosinātais pasākums atbilst spēkā esošajiem PVN direktīvas noteikumiem.
               
            
            
               •Atbilstība pārējiem Savienības politikas virzieniem
            
            
               
                  Komisija savās gada darba programmās pastāvīgi ir uzsvērusi vajadzību pēc vienkāršākiem noteikumiem mazajiem uzņēmumiem. Šajā sakarā Komisijas 2020. gada darba programmā
                     16
                   ir minēta “īpaša MVU stratēģija, kas atvieglos mazo un vidējo uzņēmumu darbību, tās izvēršanu un paplašināšanos”. Ciktāl tas attiecas uz fiskālajiem noteikumiem, īpašais pasākums atbilst šādiem mērķiem. Pasākums jo īpaši atbilst Komisijas 2017. gada darba programmai
                     17
                  , kura īpaši pievēršas PVN un kurā norādīts, ka mazajiem uzņēmumiem ir liels PVN saistību izpildes administratīvais slogs un ka tehniski jauninājumi rada jaunas problēmas efektīvai nodokļu iekasēšanai, un kurā ir uzsvērta nepieciešamība vienkāršot PVN mazajiem uzņēmumiem.
               
               
                  Tāpat pasākums ir saskaņā ar 2015. gada vienotā tirgus stratēģiju
                     18
                  , kurā Komisija ir paredzējusi palīdzēt maziem un vidējiem uzņēmumiem augt, cita starpā, samazinot administratīvo slogu, kas tiem liedz pilnībā izmantot vienotā tirgus priekšrocības. Tas atbilst arī pamatdomai Komisijas 2013. gada paziņojumā “Rīcības plāns uzņēmējdarbības jomā 2020. gadam – Uzņēmējdarbības gara atdzīvināšana Eiropā
                     19
                  ”, kurā uzsvērta nepieciešamība vienkāršot tiesību aktus nodokļu jomā mazajiem uzņēmumiem.
               
               
                  Visbeidzot, šis pasākums ir saskaņā ar ES politiku attiecībā uz maziem un vidējiem uzņēmumiem, kas izklāstīta 2016. gada paziņojumā par jaunuzņēmumiem
                     20
                   un 2008. gada paziņojumā “Vispirms domāt par mazākajiem” – “Eiropas Mazās uzņēmējdarbības akts”
                     21
                  , kurā dalībvalstis tiek aicinātas tiesiskā regulējuma izstrādē ņemt vērā MVU īpatnības un vienkāršot spēkā esošo regulējumu.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               PVN direktīvas 395. pants.
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, priekšlikums ir Eiropas Savienības ekskluzīvā kompetencē. Tādēļ subsidiaritātes principu nepiemēro.
               
            
            
               •Proporcionalitāte
            
            
               Šis lēmums attiecas uz atļauju, ko piešķir dalībvalstij pēc tās lūguma, un tas neuzliek nekādus pienākumus.
            
            
               Ņemot vērā atkāpes ierobežoto darbības jomu, īpašais pasākums ir samērīgs ar izvirzīto mērķi, proti, vienkāršot nodokļu iekasēšanu attiecībā uz mazajiem nodokļa maksātājiem un nodokļu administrācijai.
            
            
               •Juridiskā instrumenta izvēle
            
            
               
                  Ierosinātais juridiskais instruments: Padomes Īstenošanas lēmums.
               
               
                  Saskaņā ar PVN direktīvas 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Turklāt Padomes lēmums ir vispiemērotākais juridiskais instruments, jo to var adresēt atsevišķai dalībvalstij.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               
                  Apspriešanās ar ieinteresētajām personām netika veikta. Šā priekšlikuma pamatā ir Igaunijas pieprasījums, un tas attiecas tikai uz šo konkrēto dalībvalsti.
               
            
         
         
            
               •Ekspertu atzinumu pieprasīšana un izmantošana
            
            
               
                  Neatkarīgu ekspertu atzinums nebija vajadzīgs.
               
            
            
               •Ietekmes novērtējums
            
            
               
                  Priekšlikums Padomes īstenošanas lēmumam, ar ko palielina gada apgrozījuma robežvērtību, līdz kurai nodokļa maksātājus var atbrīvot no PVN. Tāpēc tas paplašina darbības jomu vienkāršošanas pasākumam, ar ko atceļ daudzas PVN saistības uzņēmumiem, kuru darbības gada apgrozījums nav lielāks par 40 000 EUR. 
               
               
                  Personām, kuru apliekamais apgrozījums nepārsniedz minēto robežvērtību, nebūs jāreģistrējas, lai tās varētu identificēt PVN nolūkā, un tādējādi pasākuma rezultātā samazināsies to administratīvais slogs, jo tām nebūs jāveic PVN uzskaite vai jāiesniedz PVN deklarācijas. Turklāt nodokļu iestādēm samazināsies darba slogs. Tam būs iespējama pozitīva ietekme uz administratīvā sloga samazināšanu nodokļa maksātājiem, kas pašlaik reģistrēti kā PVN maksātāji Igaunijā, un pēc tam – nodokļu administrācijai. 
               
               
                  Saskaņā ar Igaunijas sniegto informāciju 2016. un 2017. gadā PVN nolūkā identificēto personu, kuru gada apgrozījums ir 16 001–40 000 EUR, procentuālā daļa veido 18 % no PVN nolūkā identificēto personu kopskaita. 2019. gadā šī procentuālā daļa veidoja 15 % no visām PVN nolūkā identificētajām personām. 2020. gada 14. septembrī kopējais PVN maksātāju skaits Igaunijā bija 98 160. Tādējādi atkāpes pasākums tieši ietekmē aptuveni 3 000 uzņēmumu.
               
            
            
               Ietekme uz Igaunijas budžetu PVN ieņēmumu izteiksmē nav izraisījusi būtisku ietekmi uz valsts ieņēmumu budžetu. Valsts PVN ieņēmumu samazinājums pasākuma rezultātā ir 15,6 miljoni EUR gadā, kas veido 0,6 % no kopējiem PVN ieņēmumiem. Ietekme ir nebūtiska.
            
            
               •Pamattiesības
            
            
               
                  Šim priekšlikumam nav ietekmes uz pamattiesību aizsardzību.
               
            
            
               4.IETEKME UZ BUDŽETU
            
            
               Priekšlikums neskar ES budžetu, jo Igaunija veiks kompensācijas aprēķinu saskaņā ar Padomes Regulas (EEK, EURATOM) 1553/89 6. pantu
                  22
               .
            
            
               2021/0006 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Padomes Īstenošanas lēmumu (ES) 2017/563, ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu 
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu
                  23
                un jo īpaši tās 395. panta 1. punkta pirmo daļu,
            
            
               ņemot vērā Eiropas Komisijas priekšlikumu,
            
            
               tā kā:
            
         
         
            
               (1)Saskaņā ar Direktīvas 2006/112/EK 287. panta 8. punktu Igaunija drīkst atbrīvot no pievienotās vērtības nodokļa (PVN) tos nodokļa maksātājus, kuru gada apgrozījums nepārsniedz 16 000 EUR ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
            
            
               (2)Ar Padomes Īstenošanas lēmumu (ES)2017/563
                  24
                Igaunijai tika atļauts ieviest īpašu pasākumu, atkāpjoties no Direktīvas 2006/112/EK 287. panta (“atkāpes pasākums”), lai atbrīvotu no PVN nodokļa maksātājus, kuru gada apgrozījums nav lielāks par 40 000 EUR. Igaunijai tika atļauts piemērot šo atkāpes pasākumu no 2018. gada 1. janvāra līdz 2020. gada 31. decembrim vai dienai, kad stājas spēkā direktīva, ar ko groza Direktīvas 2006/112/EK 281. līdz 294. panta noteikumus, atkarībā no tā, kurš datums ir agrāks.
            
            
               (3)Padome 2020. gada 18. februārī pieņēma Direktīvu (ES) 2020/285
                  25
               , ar ko groza Direktīvas 2006/112/EK 281. līdz 294. pantu groza attiecībā uz īpašo režīmu mazajiem uzņēmumiem un piemēro jaunus noteikumus mazajiem uzņēmumiem, tostarp dalībvalstu gada apgrozījuma maksimālo robežvērtību 85 000 EUR vai ekvivalentu attiecīgās valsts valūtā. 
            
            
               (4)Vēstulē, kas Komisijā reģistrēta 2020. gada 9. oktobrī, Igaunija pieprasīja atļauju turpināt piemērot atkāpes pasākumu līdz 2024. gada 31. decembrim.
            
            
               (5)Saskaņā ar Direktīvas 2006/112/EK 395. panta 2. punkta otro daļu Komisija 2020. gada 15. oktobra vēstulē informēja pārējās dalībvalstis par Igaunijas pieprasījumu. Komisija ar 2020. gada 19. oktobra vēstuli paziņoja Igaunijai, ka tās rīcībā ir visa nepieciešamā informācija, lai izvērtētu pieprasījumu.
            
            
               (6)Atkāpes pasākums ir saskaņā ar mērķiem Komisijas paziņojumā “Vispirms domāt par mazajiem uzņēmumiem” – Eiropas Mazās uzņēmējdarbības akts “Small Business Act”
                  26
               .
            
            
               (7)Pamatojoties uz Igaunijas sniegto informāciju atkāpes pasākumam būs tikai maznozīmīga ietekme uz Igaunijas kopējiem nodokļu ieņēmumiem, kas iekasēti galapatēriņa posmā. Nodokļa maksātāji joprojām var izvēlēties parasto PVN režīmu saskaņā ar Direktīvas 2006/112/EK 290. pantu. 
            
            
               (8)Atkāpes pasākumam nebūs negatīvas ietekmes uz Savienības pašu resursiem, ko veido PVN, jo Igaunija veiks kompensācijas aprēķinu saskaņā ar Padomes Regulas (EEK, Euratom) Nr. 1553/89 6. pantu
                  27
               .
            
            
               (9)Ņemot vērā atkāpes pasākuma iespējamo pozitīvo ietekmi uz administratīvā sloga un izmaksu samazināšanu mazajiem uzņēmumiem, būtu jāatļauj Igaunijai piemērot atkāpes pasākumu turpmākam laikposmam. 
            
            
               (10)Atļauja piemērot atkāpes pasākumu būtu jāpiešķir uz noteiktu termiņu. Laika ierobežojumam ir jābūt pietiekamam, lai varētu novērtēt robežvērtības efektivitāti un piemērotību. Turklāt saskaņā ar Direktīvu (ES) 2020/285 dalībvalstīm līdz 2024. gada 31. decembrim ir jāpieņem un jāpublicē normatīvie un administratīvie akti, kas vajadzīgi, lai izpildītu minētās direktīvas 1. panta prasības, un tām minētie noteikumi jāpiemēro no 2025. gada 1. janvāra. Tādēļ ir lietderīgi atļaut Igaunijai piemērot atkāpes pasākumu līdz 2024. gada 31. decembrim.
            
            
               (11)Tādēļ būtu attiecīgi jāgroza Īstenošanas lēmums (ES) 2017/563,
            
            
            
               IR PIEŅĒMUSI ŠO LĒMUMU. 
            
            
               1. pants
            
            
               Īstenošanas lēmuma (ES) 2017/563 2. panta otro daļu aizstāj ar šādu:
            
            
               “Šo lēmumu piemēro no 2018. gada 1. janvāra līdz 2024. gada 31. decembrim.”
            
            
               2. pants
            
            
               Šis lēmums ir adresēts Igaunijas Republikai.
            
            
               Briselē,
            
            
               
                     Padomes vārdā –
               
            
         
         
            
               
                     priekšsēdētājs
               
            
         
         
            
                  
                     (1)
                  
                        OV L 347, 11.12.2006., 1. lpp.
               
               
                  
                     (2)
                  
                        Padomes Īstenošanas lēmums (ES) 2017/563 (2017. gada 21. marts), ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 80, 25.3.2017., 33.–34. lpp.).
               
               
                  
                     (3)
                  
                        Padomes Direktīva (ES) 2020/285 (2020. gada 18. februāris), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem un Regulu (ES) Nr. 904/2010 groza attiecībā uz administratīvu sadarbību un informācijas apmaiņu nolūkā uzraudzīt mazajiem uzņēmumiem paredzētā īpašā režīma pareizu piemērošanu (OV L 62, 2.3.2020., 13.–23. lpp.).
               
               
                  
                     (4)
                  
                        Komisijas paziņojums Eiropas Parlamentam, Padomei un Eiropas Ekonomikas un sociālo lietu komitejai par rīcības plānu PVN jomā “Ceļā uz vienotu ES PVN zonu — laiks pieņemt lēmumu” (COM(2016) 148 final).
               
               
                  
                     (5)
                  
                        Padomes Īstenošanas lēmums (ES) 2018/1904 (2018. gada 4. decembris), ar ko Nīderlandei atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 310, 6.12.2018., 25. lpp.).
               
               
                  
                     (6)
                  
                        Padomes Īstenošanas lēmums 2016/1988 (2016. gada 8. novembris), ar kuru groza Īstenošanas lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 306, 15.11.2016., 11.-12. lpp.).
               
               
                  
                     (7)
                  
                        Padomes Īstenošanas lēmums (ES) 2019/2210 (2019. gada 19. decembris), ar kuru groza Īstenošanas lēmumu 2013/677/ES, ar ko Luksemburgai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 332, 23.12.2019., 155. lpp.).
               
               
                  
                     (8)
                  
                        Padomes Īstenošanas lēmums (ES) 2020/1261 (2020. gada 4. septembris), ar kuru groza Īstenošanas lēmumu (ES) 2017/2408, ar ko Latvijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 296, 10.9.2020.,4.–5. lpp.).
               
               
                  
                     (9)
                  
                        Padomes Īstenošanas lēmums (ES) 2018/1919 (2018. gada 4. decembris), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 311, 7.12.2018., 32. lpp.).
               
               
                  
                     (10)
                  
                        Padomes Īstenošanas lēmums (ES) 2017/1853/ES (2017. gada 10. oktobris), ar kuru groza Īstenošanas lēmumu 2011/335/ES, ar ko Lietuvas Republikai atļauj piemērot atkāpi no 287. panta Direktīvā 2006/112/EK par kopējo pievienotās vērtības nodokļa sistēmu (OV L 265, 14.10.2017., 15.-16. lpp.). Notiek rakstiskā procedūra attiecībā uz jauno pasākumu
               
               
                  
                     (11)
                  
                        Padomes Īstenošanas lēmums (ES) 2020/1661 (2020. gada 3. novembris), ar kuru groza Īstenošanas lēmumu (ES) 2017/1768, ar ko Horvātijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 374, 10.11.2020.,4.–5. lpp.).
               
               
                  
                     (12)
                  
                        Padomes Īstenošanas lēmums (ES) 2020/1662 (2020. gada 3. novembris), ar kuru groza Īstenošanas lēmumu (ES) 2018/279, ar ko Maltai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 374, 10.11.2020.,6.–7. lpp.).
               
               
                  
                     (13)
                  
                        Padomes Īstenošanas lēmums (ES) 2018/1490 (2018. gada 2. oktobris), ar ko Ungārijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 252, 8.10.2018., 38. lpp.).
               
               
                  
                     (14)
                  
                        Padomes Īstenošanas lēmums (ES) 2018/1700 (2018. gada 6. novembris), ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 285, 13.11.2018., 78. lpp.).
               
               
                  
                     (15)
                  
                        Padomes Īstenošanas lēmums (ES) 2020/1260 (2020. gada 4. septembris), ar kuru groza Īstenošanas lēmumu (ES) 2017/1855, ar ko Rumānijai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 296, 10.9.2020.,1.–3. lpp.).
               
               
                  
                     (16)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai – Komisijas 2020. gada darba programma – Eiropas Savienība, kas tiecas uz augstākiem mērķiem (COM(2020) 37 final).
               
               
                  
                     (17)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai — Komisijas 2017. gada darba programma (COM(2016) 710 final).
               
               
                  
                     (18)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Vienotā tirgus pilnīgošana — plašākas iespējas cilvēkiem un uzņēmējdarbībai” (COM(2015) 550 final).
               
               
                  
                     (19)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Rīcības plāns uzņēmējdarbības jomā 2020. gadam – Uzņēmējdarbības gara atdzīvināšana Eiropā” (COM(2012) 795 final).
               
               
                  
                     (20)
                  
                        Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai – Eiropas topošie līderi... Jaunuzņēmumu un augošo uzņēmumu atbalsta iniciatīva (COM(2016) 733 final).
               
               
                  
                     (21)
                  
                        Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai “Vispirms domāt par mazajiem uzņēmumiem” Eiropas Mazās uzņēmējdarbības akts “Small Business Act”, (COM(2008) 394 final).
               
               
                  
                     (22)
                  
                        OV L 155, 7.6.1989., 9.–13. lpp.
               
               
                  
                     (23)
                  
                        OV L 347, 11.12.2006., 1. lpp.
               
               
                  
                     (24)
                  
                        Padomes Īstenošanas lēmums (ES) 2017/563 (2017. gada 21. marts), ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 80, 25.3.2017., 33. lpp.).
               
               
                  
                     (25)
                  
                        Padomes Direktīva (ES) 2020/285 (2020. gada 18. februāris), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem un Regulu (ES) Nr. 904/2010 groza attiecībā uz administratīvu sadarbību un informācijas apmaiņu nolūkā uzraudzīt mazajiem uzņēmumiem paredzētā īpašā režīma pareizu piemērošanu (OV L 62, 2.3.2020., 13. lpp.).
               
               
                  
                     (26)
                  
                        Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai “Vispirms domāt par mazākajiem” — Eiropas Mazās uzņēmējdarbības akts, Briselē, 25.6.2008., COM(2008) 394 final. 
               
               
                  
                     (27)
                  
                        Padomes Regula (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 155, 7.6.1989., 9. lpp.).